આપણી બોધકથા, પંચતંત્ર, હિતોપદેશની કથાઓની જે શૈલી છે,  વાર્તામાં વાર્તા ને એમાંય પાછી વાર્તાઓની હારમાળા સર્જવાની રીતને ખપમાં લઈને,  સાથો સાથ શ્રીમદ્ કાગડા પચ્ચીસીમાં જોઈએ તો જમણી બાજુના પાને અને ડાબી બાજુના પાને  જાણે એકબીજાથી સ્વતંત્ર હોય એવી કથા વહેતી જાય છે, વાચક એક પાનું છોડી બીજા પાનાં  પર કેન્દ્રિત થાય ત્યાં પાછા વાર્તાકાર એક પ્રવાહમાં ચાલતી વાતનો દૌર પાનાં બદલીને  પાછા કશાક બીજા જ કથનમાં લઈ જાય- આ પ્રયોગો અને પ્રયુક્તિ પણ ખાસ નોંધવા જેવી છે.